Léon Bakst

pisi|Léon Baksti kauni sultanitari kostüümi eskiis balletile "Šeherezade" (1910) 

Léon Bakst (vene keeles Лев Самойлович Бакст Lev Samoilovitš Bakst; sünninimi Лейб-Хаим Израилевич Розенберг; 8. veebruar (vkj 27. jaanuar) 1866 Hrodna, Hrodna kubermang – 27. detsember 1924 Rueil-Malmaison, Hauts-de-Seine'i departemang) oli juudi rahvusest Vene ja Prantsuse maalikunstnik, stsenograaf ja illustraator. 

Lev Rozenberg õppis vabakuulajana Keiserlikus Kunstide Akadeemias. 1889. aastal osales ta oma teostega kunstinäitusel. Näituse eel võttis endale pseudonüümiks Bakst (1903. aastal ka perekonnanimeks). Pariisis täiendas end maalikunstnike Jean-Léon Gérôme'i ja Albert Edelfelti juures. Maalimise kõrvalt tegi ta ka raamatuillustratsioone ja teatridekoratsioone. 

Pariisis
Bakst läks teatriajalukku Sergei Djagilevi balletitrupi Ballets Russes lavastuste "Kleopatra" (1909); "Karneval", "Šeherezade" ja "Tulilind" (1910); "Narcissus" ja "Le Spectre de la rose" (1911), "Fauni pärastlõuna" ning "Daphnis ja Chloé" (1912) lavastuskunstnikuna. Tema loodud dekoratsioonid ja kostüümid tekitasid tõelist furoori ning avaldasid mõju ka moemaailmale. Baksti stiliseeringud, iidsete ja idamaiste motiivide loov ümbermõtestamine lõi Euroopas moe turbanitele, kottpükstele, kimonotele ning pärsia tikanditele ja ornamentikale.

Teatris töötas Bakst kuni surmani. 1924. aastal oli ta Opéra Garnier' peastsenograaf.

Tunnustus
1914 – valiti Keiserliku Kunstide Akadeemia tegevliikmeks
1914 – 50px Auleegioni rüütliklassi orden
1924 – 50px Auleegioni ohvitseriklassi orden

Loomingu näiteid
Maale

Dekoratsioonide ja kostüümide eskiise

Viited

Välislingid

Kategooria:Venemaa keisririigi inimesed
Kategooria:Prantsuse kunstnikud
Kategooria:Teatrikunstnikud
Kategooria:Venemaa kunstnikud
Kategooria:Auleegioni ohvitserid
Kategooria:Sündinud 1866
Kategooria:Surnud 1924